גלופה חוזה זו מיועדת להתקשרויות לשם העסקת גורם חוץ (יועץ) לאפיון מערכת ממוחשבת. תהליך בחירת יועץ לאפיון מערכת וההתקשרות עמו מתוארים במפורט בקיט אפיון בכרך מחזור חיים. חוזה לאפיון מערכת מסדיר את יחסי הספק (יועץ מחשוב, חברת מחשבים, בית תוכנה) עם הלקוח (משרד ממשלתי, חברה) בכל הקשור לאפיון של מערכת מידע. אפשר להיעזר בחוזה זה גם למקרים דומים שאין להם מענה במהדורה זו של מפת"ח.

תוכן העניינים

[א. מבוא 3](#_Toc329090463)

[ב. הגדרות 3](#_Toc329090464)

[ג. רשימת נספחים 3](#_Toc329090465)

[ד. הצהרות היועץ 3](#_Toc329090466)

[ה. התחייבויות היועץ 3](#_Toc329090467)

[ו. התחייבויות הלקוח 4](#_Toc329090468)

[ז. פוסק מקצועי 5](#_Toc329090469)

[ח. נהלי עבודה 5](#_Toc329090470)

[ט. לוח זמנים 5](#_Toc329090471)

[י. בדיקות 5](#_Toc329090472)

[יא. תיעוד, עדכונים ושינויים 5](#_Toc329090473)

[יב. הדרכה, מידע, תמיכה והטמעה 5](#_Toc329090474)

[יג. ציוד, חומרים ומוצר משולב 5](#_Toc329090475)

[יד. אחריות 5](#_Toc329090476)

[טו. אחזקה בתום תקופת האחריות 5](#_Toc329090477)

[טז. תמורה 5](#_Toc329090478)

[יז. ערבויות ובטחונות 6](#_Toc329090479)

[יח. בעלות 6](#_Toc329090480)

[יט. אבטחת מידע 6](#_Toc329090481)

[כ. שמירת סודיות 6](#_Toc329090482)

[כא. יחסי הצדדים, עובדי היועץ ויועצי משנה 6](#_Toc329090483)

[כב. נזיקין, פיצוי ושיפוי מהיועץ 7](#_Toc329090484)

[כג. תוקף החוזה 7](#_Toc329090485)

[כד. הפרת/ביטול החוזה ותרופות 8](#_Toc329090486)

[כה. העברה לקבלני משנה 8](#_Toc329090487)

[כו. חילוקי דעות 9](#_Toc329090488)

[כז. הצטרפות גורמים נוספים להסכם 9](#_Toc329090489)

[כח. כללי 9](#_Toc329090490)

# א. מבוא

* + - היועץ הוא בעל הידע והניסיון הדרושים לצורך אפיון ותכנון מערכות תוכנה ושילובן בחומרה ובתוכנה בסיסית ויישומית, אשר בדעת הלקוח להקימן על פי נוהל מפת"ח עדכני,
    - הלקוח מעוניין להקים מערכת ענ"א כמפורט במסמך הייזום המצ"ב כנספח ג.1 להסכם זה (להלן: "המערכת"),
    - היועץ הגיש הצעה ללקוח לאפיון המערכת כמוגדר בנוהל מפת"ח בפרק האפיון,
    - הלקוח מעוניין לקבל מסמך אפיון לפי נוהל מפת"ח עדכני.

# ב. הגדרות

1. "היועץ" - כמפורט במבוא להסכם זה.
2. "הלקוח" - כמפורט במבוא להסכם זה.
3. "שירותי יעוץ" - השירותים שיספק היועץ על פי חוזה זה.
4. "הפרויקט" - אפיון מערכת ענ"א (מערכת מידע ו/או תשתית) הדרושה ללקוח לפי מסמך היזום.
5. "ספק" - ספק חומרה ו/או תוכנה ו/או כל מי שיתקשרו עמו בכוונה לרכוש, לעצב ולבנות את המערכת המאופיינת בחוזה זה.
6. "נוהל מפת"ח" - נוהל מסגרת לפיתוח ותחזוקה של מערכות ענ"א.
7. "המערכת" - כמפורט במסמך הייזום המצ"ב כנספח ג.1. להסכם זה.

# ג. רשימת נספחים

ג.1 מסמך ייזום

ג.2 תכנית עבודה סופית

ג.3 הצעת היועץ לאפיון

ג.4 הצהרת סודיות

ג.5 נספח תמורה

# ד. הצהרות היועץ

1. היועץ מצהיר כי הוא עומד בקריטריונים כפי שנדרשו במפרט לייעוץ זה.
2. היועץ מכיר את נוהל מפת"ח ומיומן לעבוד על פיו,
3. היועץ הבין את צרכי הלקוח ודרישותיו. ברשותו הידע והאמצעים האחרים הדרושים על מנת לאפשר לו לבצע את העבודות בהתאם לדרישות הלקוח, וימשיכו להיות ברשותו עד מילוי מלא של דרישות הלקוח כאמור.

# ה. התחייבויות היועץ

1. לבצע את האפיון על בסיס מסמכי הייזום וכן על בסיס כל מסמך או מידע נוספים, הכול לפי הנחית הלקוח.

במידה שנדרש, לבנות אב טיפוס המשקף את הדרישות הפונקציונליות של המערכת ומסייע בעיצוב המערכת ובנייתה בהמשך.

1. לבחון את המערכות הנוספות הקיימות אצל הלקוח ואצל הגורמים הרלוונטיים איתם הוא עובד, על מנת לזהות את השינויים שיש להכניס בהן על מנת שיפעלו בתיאום עם המערכת, ו/או על מנת לאפיין את המערכת באופן שיאפשר עבודה מתואמת בינה לבין מערכות אלה.
2. לכתוב את מסמך האפיון עפ"י סרגל מפת"ח (להלן - "האפיון"), אשר יבטא את דרישות הלקוח, וישמש בסיס הולם לפיתוח המערכת. מסמך האפיון יהיה ברמה מקצועית המאפשרת יציאה למכרז וקבלת הצעות פיתוח במחיר קבוע.
3. לסווג את היקף המערכת הנדרשת ע"פ הקריטריונים של נוהל מפת"ח (ג1, ג2, ג3), לאמוד את עלותה ולבצע חקר ישימות.
4. להציג בפני הלקוח מספר חלופות אפשריות לפתרון, ואם קיימת חלופה אחת בלבד - לציין הסיבות לקיומה של חלופה אחת בלבד. האמור לעיל יתועד במסמך האפיון בסעיפים המתאימים.
5. להשקיע את מיטב מאמציו, מיומנותו ומקצועיותו במהלך העבודה מול הלקוח ועבורו.
6. לייעץ באופן עצמאי ובלתי תלוי, לפעול בהתאם לכללי האתיקה המפורטים להלן:
   * + - היועץ לא יתן כל המלצה או יביע דעה אלא אם ההמלצה ו/או הדעה היא דעה עצמאית של היועץ ונובעת משיקולים מקצועיים טהורים.
       - היועץ לא ייקח על עצמו לבצע משימה אלא אם הוא מוכשר לבצעה מבחינה מקצועית.
       - היועץ יבצע את כל התחייבויותיו לפי החוזה ביושר ובאופן בלתי תלוי.
       - היועץ לא יגלה כל מידע אשר יגיע אליו במהלך עבודתו אצל הלקוח.

מבלי לגרוע מכל האמור לעיל, היועץ מצהיר שאין לו התקשרויות עסקיות עם משתתפים פוטנציאלים כולל בני משפחה, חברות בנות ו/או מסונפות כהגדרתן בפקודת מס הכנסה, במכרז. לאחר ההתקשרות עם ספק המערכת שנבחר, מתחייב היועץ שלא לעבוד עבור ו/או עם הספק שנבחר, לרבות עבור חברות בנות וקבלני משנה של הספק. ההתחייבות לפי סעיף זה תקפה עד לאחר התקנת המערכת והטמעתה.

להימנע מכל אינטרס שהוא באחד מהמשתתפים הפוטנציאלים במערכת עד לאחר התקנת המערכת והטמעתה. אינטרס - לרבות אחזקת מניות כבעל עניין כהגדרתו בחוק ניירות ערך, עבודה, כהונה בתפקיד בכיר, סוכן/משווק/מפיץ וכיו"ב.

1. לא לפרסם את פרטי חוזה זה ותנאיו, אלא באישור מראש ובכתב מהלקוח.
2. לבצע את כל דרישות קצין הביטחון של הלקוח ו/או משרדים וגורמים אחרים בהם נעשתה עבודה כלשהי בביצוע חוזה זה.
3. היועץ מתחייב לגרום לכך, שהסודיות כאמור בסעיף כ להסכם זה, תשמר גם על-ידי עובדיו, מנהליו, סוכניו והמועסקים על ידו, וכל מי שהעבודות כאמור יובאו לידיעתו על ידי היועץ, או באמצעותו, ולהחתים אותם על הצהרת סודיות לפיה יתחייבו לא להעביר, להודיע, למסור או להביא לידיעת כל אדם, כל ידיעה שתגיע אליהם בקשר לחוזה זה, תוך תקופת הביצוע, לפניה או לאחריה.
4. לא להעסיק עובד של הלקוח בפרויקט זה, לתקופת הסכם זה וכן 24 חודש לאחר מכן.
5. במידה שהיועץ הוא תאגיד, יצוין שמם של העובדים שיעבדו עבור הלקוח. היועץ אינו רשאי להחליף עובדים אלה אלא באישור הלקוח מראש ובכתב, במידה שהעובד המוחלף הוא באותה רמה של העובד הקודם הלקוח לא יהיה רשאי לסרב סירוב שאינו סביר. בכל מקרה החלפת עובד תהיה על חשבון היועץ בלבד.
6. מבלי לפגוע בכלליות האמור לעיל, מתחייב היועץ לעשות כל דבר הנדרש והסביר, שמומחה היה עושה לשם השלמת נשוא חוזה זה.
7. היועץ מתחייב למסור ללקוח מסמכים, הסברים וכל מידע אחר בקשר לנשוא חוזה זה, בכל עת ובצורה שתידרש לכך.
8. היועץ מתחייב להפסיק את עבודתו של כל אדם המועסק על ידו בחוזה זה לפי דרישת הלקוח. דרישה זו יכולה להיות מטעם בטחוני או מכל טעם סביר אחר.

# ו. התחייבויות הלקוח

1. לאפשר ליועץ גישה חופשית למתקניו ולעובדיו, ולהבטיח כי עובדיו ישתפו פעולה.
2. לספק ליועץ את כל המידע והמסמכים הדרושים לו לביצוע התחייבויותיו.
3. למנות נציג מטעמו אשר ייצג את הלקוח כלפי היועץ ויקשר בין היועץ לבין עובדי הלקוח ויתאם פגישות עבודה וישיבות היגוי בין כל הגורמים הנחוצים.
4. בכל האמור לעיל, יפעל הלקוח תוך זמן סביר לביצוע התחייבויות היועץ.
5. לשלם ליועץ את התמורה המגיעה לו עפ"י סעיף טז' לחוזה זה.

# ז. פוסק מקצועי

# ח. נהלי עבודה

1. כל צד ימנה נציג.
   * + - נציג הלקוח יהיה מר/גב' \_\_\_\_\_\_\_\_\_\_\_\_\_\_\_\_\_.
       - נציג היועץ יהיה מר/גב' \_\_\_\_\_\_\_\_\_\_\_\_\_\_\_\_\_\_.

הנציגים יקיימו ישיבות היגוי אחת לחודש בהשתתפות \_\_\_\_\_\_\_\_\_\_\_\_\_\_\_\_\_ וישיבות עבודה שבועיות. כל העבודות והישיבות יתועדו ע"י הנציגים ביומן עבודה.

ישיבות ההיגוי בין ההנהלות והנציגים בהן תועלינה בעיות עיקריות ונושאים הדורשים מעורבות בכירה. יש להקפיד על סיכום פגישה בין המשתתפים.

1. היועץ יגיש ללקוח דוחות התקדמות תקופתיים מדי \_\_\_\_\_\_ (שבוע/חודש וכיו"ב) אשר יכלול לפחות את הפרטים הבאים:
   * + 1. תאריך ושעות בהן בוצעה העבודה וכן פירוט שמות האנשים אשר בצעו את העבודה.
       2. פירוט העבודה שבוצעה תוך ציון ההתקדמות בהתייחס לסעיפים שבמסמך האפיון.
       3. סיכום השעות לאותו חודש.
       4. התקדמות וצפי לעמידה בתכנית העבודה ובתאריך היעד לסיום.

הדו"ח יוגש לנציג הלקוח.

קבלת הדוחות על ידי הלקוח אינה מהווה ויתור מצד הלקוח על שום זכות מזכויותיו בחוזה זה.

# ט. לוח זמנים

# י. בדיקות

# יא. תיעוד, עדכונים ושינויים

# יב. הדרכה, מידע, תמיכה והטמעה

# יג. ציוד, חומרים ומוצר משולב

# יד. אחריות

# טו. אחזקה בתום תקופת האחריות

# טז. תמורה

1. הלקוח ישלם ליועץ לפי נספח התמורה המצורף להסכם זה.
2. התשלום יבוצע תוך\_\_\_ ימים מיום אישור החשבון והדו"ח התקופתי.
3. הלקוח ישלם ליועץ עבור הוצאות נסיעה במסגרת הייעוץ ועבורו \_\_ ש"ח לכל \_\_ ק"מ, לא כולל נסיעות ללקוח וחזרה.
4. המחיר הוא סופי והיועץ לא יהיה זכאי לתוספות כלשהן.
5. הלקוח רשאי לדרוש ולקבל מרואה החשבון של היועץ, אישור בכל הנוגע להוצאות הממשיות וההכנסות של היועץ, הקשורות בהסכם זה.
6. מבלי לגרוע מזכויות הלקוח לפי חוזה זה ועל-פי כל דין, הלקוח רשאי לקזז כל סכום, שיגיע לו מהיועץ, מכל סכום אשר יגיע ליועץ מהלקוח.
7. היועץ מוותר על זכותו להמחאת תשלום (חוב).

# יז. ערבויות ובטחונות

# יח. בעלות

1. מוסכם בין הצדדים כי זכויות היוצרים באפיון יהיו בבעלות הלקוח.
2. "אפיון" - מסמך האפיון, לרבות דוחות, תוכניות, טיוטות האפיון, נספחים, מחקרים, אבי-טיפוס, דיאגרמות, תרשימים, שרטוטים, טבלאות, ספציפיקציות, מסמכים חוזיים וטרום חוזיים, טיוטות, תרשומות, שקפים, תכתובת וכל מידע אחר הנוגע לפרויקט, הן על גבי נייר והן על גבי מדיה מגנטית.
3. כמו כן, כל חומר אחר שהכין היועץ לצורך ו/או כתוצאה מחוזה זה.
4. בסיום החוזה ו/או עם ביטולו יעביר היועץ ללקוח את האפיון וכל המסמכים הקשורים אליו כמפורט לעיל. זכויות היוצרים הנובעות מהן שייכות בלעדית ללקוח וליועץ לא תהיה כל זכות ו/או קניין בהם. וכן לא יהא רשאי לעשות כל שימוש בהם אלא לצורך קיום חוזה זה.
5. כל תוצרי הביניים של עבודת היועץ יהיו בבעלות הלקוח.

# יט. אבטחת מידע

* + - נוהלי אבטחת המידע במערכת יהיו בהתאם להוראות חוק הגנת הפרטיות תשמ"א-1981 והתקנות שהוצאו לפיו.
    - מבלי לפגוע בכלליות האמור לעיל מתחייב היועץ לבצע את כל דרישות קצין הביטחון של הלקוח ו/או משרדים וגורמים אחרים בהם נעשתה עבודה כלשהי בביצוע חוזה זה, לרבות כל בדיקה לגבי עובדי היועץ שידרוש קצין הביטחון האמור.

# כ. שמירת סודיות

1. היועץ וכל מי מטעמו, יחתום על הצהרת הסודיות המצורפת לחוזה זה כנספח ג.4.
2. היועץ מתחייב בזאת לשמור בסוד ו/או סוד מסחרי כל מסמך, תוכנית, שרטוט, תוכנה, הוראות עבודה, נוהלי ביצוע וכל מידע אחר אשר הגיעו לידיעתם במהלך ו/או בהקשר עם ביצוע הפרויקט, במישרין או בעקיפין.
3. היועץ מצהיר כי ידוע לו שתוצרי העבודות שעשה עבור הלקוח הם ייחודיים ללקוח והם סוד עסקי (trade secret) של הלקוח והוא מתחייב שלא לגלות לכל צד שלישי שהוא, לרבות מי מטעמו, מידע כלשהו בנוגע לעבודה או כל חלק ממנה או כל מידע העשוי לגרום לחשיפה, לייצור ו/או העתקת תוצרי העבודה או כל חלק מהם.
4. היועץ מצהיר בזאת שידוע לו כי אי-מילוי התחייבויותיו לפי סעיף זה מהווה עבירה לפי פרק ז' סימן ה' (סודות רשמיים) של חוק העונשין תשל"ז-1977
5. מוסכם ומוצהר בזאת כי ההתחייבויות ההדדיות שבסעיף זה אינן מוגבלות בזמן ואף יעמדו בתוקפן במקרה של ביטול חוזה על ידי מי מהצדדים מסיבה כלשהי.

# כא. יחסי הצדדים, עובדי היועץ ויועצי משנה

1. יחסי הצדדים

היחסים בין היועץ לבין הלקוח הם כיחסי מזמין-קבלן וכל דבר האמור בחוזה זה לא יתפרש כבא ליצור יחסי עובד-מעביד ו/או יחסי שולח-שלוח כלשהם בין הצדדים הנ"ל לרבות מי שפועל בשמם ו/או במסגרתם."

[לגבי הממשלה חשוב ביותר להתייחס לנושא יועצי משנה:]

1. למען הסר ספק מוצהר ומוסכם בזה כי הלקוח לא יהא מעבידם של עובדי ו/או מועסקי היועץ ו/או יועצי המשנה והם יהיו עובדיהם של היועץ ו/או יועצי המשנה בלבד. כמו כן היועץ ו/או יועצי המשנה יהיו האחראים היחידים והבלעדיים כלפי העובדים, או המועסקים, או ספקי המשנה שלהם, או מי מהם בגין כל אחריות, חובה או חבות שמעביד חב או עשוי לחוב בהם כלפי עובדיו - לרבות, אך מבלי לפגוע בכלליות האמור לעיל, בתשלומים לביטוח לאומי, ניכויי מס הכנסה או מיסים או היטלים אחרים מכל סוג שהוא, שכר עבודה כמשמעותו בחוק הגנת השכר, תשי"ח-1958, פיצויי פיטורים כמשמעותם בחוק פיצויי פיטורים, תשכ"ג-1963, תשלומים כלשהם בגין חופשה שנתית או עפ"י חוק שעות עבודה ומנוחה, תשי"א-1951, תשלומים והפרשות לקופות גמל או קרנות ביטוח כלשהן, וכל תשלומים והטבות סוציאליות מכל מין וסוג שהוא, עפ"י כל דין, חוזה וחוזה קיבוצי, וכל תשלומים עפ"י חליפיהם של החוקים האמורים וכל דין שיבוא בנוסף להם, או במקומם.
2. אין באמור בסעיף זה כדי לפגוע בזכות הלקוח להעסיק את עובדי היועץ לשעבר לאחר שהסתימה כדין תקופת העסקתם על ידי היועץ.

# כב. נזיקין, פיצוי ושיפוי מהיועץ

1. הלקוח לא יישא בשום תשלום, הוצאה, אובדן, או נזק מכל סוג, או סיבה שהם, שייגרמו ליועץ ו/או למועסקים על-ידיו, בעת או עקב חוזה זה.
2. האמור בחוזה זה לא יתפרש כמתן פטור ליועץ מתשלום בגין נזקים ישירים ו/או תוצאתיים ו/או עקיפים שיגרמו ללקוח ו/או מי מטעמו בגין השימוש או אי השימוש במערכת. בכל מקרה גבול האחריות של היועץ לשיפוי הלקוח בגין נזקים ו/או הוצאות שנגרמו ללקוח יהא עד לגובה סכום התמורה עפ"י חוזה זה.
3. אם כתוצאה מפעולה או מעבודה כלשהי של היועץ יוצא צו מאת בית משפט, יהיה היועץ אחראי לפצות את הלקוח על כל נזק, בין ישיר ובין עקיף, וזאת מבלי לגרוע מחובתו של היועץ לעשות את כל הדרוש ולנקוט בכל ההליכים הדרושים להסרת הצו ומבלי שהוראה זו תתפרש כמטילה חובה כלשהי לפצות את היועץ בגין הצו הנ"ל, או בגין כל עיכוב שיחול בעבודות בעקבותיו.
4. היועץ מתחייב לפצות ולשפות את הלקוח על כל נזק וכנגד כל תביעה בכל עילה שהיא שתוגש נגדו או נגד כל מי מעובדיו, שלוחיו ושולחיו, לרבות הוצאות משפטיות במלואן שייגרמו עקב עבודת היועץ ובהקשר עם חוזה זה.

# כג. תוקף החוזה

1. החוזה יהא בתוקף החל מתאריך \_\_/\_\_/\_\_ עד להגשת ואישור מסמך האפיון, ובלבד שלא יהיה מאוחר מתאריך \_\_/\_\_/\_\_.
2. הלקוח יהיה רשאי להמשיך את ההתקשרות עם היועץ לשלבים הבאים של הפרויקט, כמפורט בנוהל מפת"ח בתנאים המפורטים בחוזה זה וזאת בהודעה מראש ליועץ של \_\_\_\_ יום מראש.
3. הלקוח זכאי לבטל את החוזה, ע"י מתן הודעה בכתב ליועץ 60 (שישים) יום מראש או לאחר סיום כל אבן דרך בהודעה מיידית.
4. למרות האמור לעיל, ניתן יהיה לבטל את החוזה ללא צורך בהודעה מוקדמת, בהתקיים לפחות אחד מהתנאים הבאים:
   * + - במידה שהיועץ הוא תאגיד - במקרה של מינוי מפרק סופי. במידה שהיועץ הוא אדם פרטי - במקרה של פשיטת רגל של היועץ או הפיכתו ללא כשיר משפטית.
       - היועץ הורשע בפלילים בעבירות שיש עמן קלון.
5. במקרה שהספק לא עמד בהתחייבותו לאספקת המערכת והתקנתה עד לתאריך כאמור בסעיף קטן 1 לעיל, רשאי הלקוח, מבלי לפגוע בכל זכות וסעד אחר המגיעים לו על פי דין, להאריך את החוזה עד לאספקת המערכת והתקנתה הסופיים, או כל מועד מוקדם אחר והספק לא יהא זכאי לכל תוספת תשלום בגין הארכה זו.

# כד. הפרת/ביטול החוזה ותרופות

1. הפרת הסעיפים הבאים תחשב להפרה יסודית של החוזה:
   * + 1. אי עמידה של היועץ בלוחות הזמנים כמפורט בסעיף ט' לחוזה זה.
       2. אי עמידה של היועץ בהתחייבויותיו לסודיות כאמור בסעיף כ' לחוזה זה.
       3. אי עמידה של הספק בהתחייבותיו כאמור בסעיפים \_\_\_\_\_ בחוזה זה.
2. הפר היועץ חוזה זה הפרה יסודית לפי חוזה זה או כהגדרתה בחוק החוזים (תרופות) תשל"א-1970 או תנאי אחר מתנאי חוזה זה ולגבי הפרה זו ניתנה ליועץ ארכה לקיומו והתנאי לא קוים תוך זמן סביר לאחר מתן הארכה, אזי בכל אחד ממקרים אלו רשאי הלקוח לבטל חוזה זה ו/או לבצע בעצמו ו/או באמצעות אחרים כל דבר אשר לפי חוזה זה אמור היה להיעשות ע"י היועץ, וזאת על חשבון היועץ ובנוסף לזכויות הלקוח עפ"י כל דין ועל פי ההוראות האחרות בחוזה זה, לרבות הזכות לדרוש תשלום פיצויים מוסכמים מראש.

# כה. העברה לקבלני משנה

היועץ מתחייב -

1. לא להעביר לקבלן משנה כלשהו ביצוע עבודות הכלולות בפרויקט, מבלי לקבל תחילה את הסכמת הלקוח לכך מראש ובכתב. הסכים הלקוח כאמור, אין בכך כדי לשחרר את היועץ מהתחיבות או אחריות כלשהי עפ"י כל דין ועפ"י חוזה זה.
2. לוודא כי השירות אשר יינתן על ידי קבלן המשנה יעמוד בדרישות המוגדרות ביחסים בין היועץ ללקוח בכלל ובתנאי האיכות הנדרשים בחוזה ובנוהל מפת"ח, בפרט.
3. למנות אחראי מטעמו אשר ינהל ויפקח על קבלני המשנה, שמו של האחראי יועבר לאישור הלקוח.
4. להעביר ללקוח פירוט מדויק של תפקידי קבלני המשנה אשר אושרו.

להגדיר את המשימות הנדרשות מקבלני המשנה ולמסד אותם בחוזה שיחתם לפני תחילת העסקתם.

החוזה יכלול בין השאר את הנושאים הבאים:

* + - * תיאור המטלות
      * הגדרת התפקיד הספציפי והאחריות
      * הגדרת מעמד קבלן המשנה
      * רקע, כישורים, ידע וניסיון נדרשים
      * התוצרת הנדרשת ואיכותה
      * דרישות לאימות תוצרים
      * לוחות זמנים
      * תקנים בהם קבלן המשנה צריך לעמוד
      * העברת ידע שנרכש, לספק על מנת לאפשר המשכיות ועצמאות של הספק
      * מנגנון סדיר הפועל בתקופות ובמועדים מוסכמים מראש, הבוחן את יכולת קבלן המשנה לעמוד בדרישות החברה
      * אחריות ותחזוקת התוצרים.

# כו. חילוקי דעות

1. רמה א'

במקרה של חילוקי דעות בין הצדדים בנושא מקצועי הקשור לפרויקט, יעלו הצדדים את חילוקי הדעות בישיבת העבודה הקרובה, לפי סעיף ח' לחוזה. במידה שלא הגיעו הצדדים להסכמה בישיבה זו יביאו את המחלוקת להכרעת הפוסק, אם מונה פוסק לפי סעיף ז' לעיל. על הפוסק להכריע בעניין תוך \_\_ ימים.

1. רמה ב'

במידה שלא הגיעו הצדדים להסכמה, או אם הכרעת הפוסק איננה מקובלת על אחד הצדדים וחילוקי הדעות בין הצדדים מונעים או משבשים את המשך העבודה, תכונס ע"י ראשי הפרויקט ישיבת היגוי מיוחדת בתוך \_\_\_\_ ימים ובהשתתפות מנכ"לי הצדדים, ובה ידונו חילוקי הדעות.

1. רמה ג'

לא הגיעו הצדדים להסכמה גם בישיבה זו, רשאי כל אחד מהם לפנות למשנה לחשב הכללי במשרד האוצר (להלן "המחשכ"ל") ולבקשו למנות מומחה בתחום השנוי במחלוקת כדי לישבה. הפניה תעשה בכתב תוך שליחת העתק לצד השני, ותפרט את הנושאים השנויים במחלוקת.

1. רמה ג' - מינוי בורר

המחשכ"ל ימנה תוך 10 ימים מומחה כאמור, היכול שיהיה עובד מדינה, יועץ חיצוני לממשלה או כל אדם אחר. המומחה יקבע את דרך עבודתו ואת התקופה הנדרשת למילוי דרישותיו ע"י הצדדים והחלטותיו יחייבו את הצדדים. הצדדים ישאו בכל ההוצאות הכרוכות בפניה למומחה בצורה שווה, אלא אם כן יקבע המחשכ"ל אחרת.

1. רמה ג' - אופן פעולת הבורר

אי שיתוף פעולה ע"י צד אחד לא ימנע מהמומחה להגיע להחלטה על סמך העובדות והנתונים שהוגשו לפניו, ורשאי הוא להשתמש גם בידע כללי שלו ונתונים שרכש בעצמו.

בורר יתן פסקו המנומק תוך 60 יום ויערוך פרוטוקול.

1. רמה ג' - שטר בוררות

חתימת הצדדים על חוזה זה מהווה חתימתם על שטר בוררין למחשכ"ל.

# כז. הצטרפות גורמים נוספים להסכם

# כח. כללי

1. העברת זכויות
2. היועץ לא ימחה את זכויותיו וחובותיו על פי חוזה זה ו/או חלקו לאחר.
3. ויתור או הנחה
   * + 1. הסכמת הצדדים לסטות מתנאי חוזה זה במקרה מסוים או הנחה או דחייה שניתנה לצד אחד לא יהוו תקדים ולא ילמדו מהן גזירה שווה למקרה אחר.
       2. לא השתמשו הצדדים במקרה מסוים, בזכויות עפ"י חוזה זה, אין לראות בכך הקלה או ויתור על אותן הסמכויות במקרה אחר ואין ללמוד מהתנהגות זו הקלה או ויתור כלשהו על זכויות הצדדים.
4. פרשנות

כדי למנוע הסתמכות על מצגים שנעשו בעת המכרז ו/או במהלך כל פגישה, מו"מ וכו', שנערכו טרם כריתת חוזה זה, מומלץ להוסיף את הפסקאות הבאות:

* + - 1. חוזה זה וכל הנספחים הנלווים לו ממצה את כל אשר הוסכם ע"י הצדדים ואת היחסים המשפטיים ביניהם והוא מבטל כל חוזה או הסדר קודם ביניהם.
      2. כותרות הסעיפים בחוזה זה הוכנסו לשם הנוחיות בלבד ולא יהיה להם כל תוקף או משקל בפירוש החוזה.
      3. לא יהיה תוקף לכל שינוי או תיקון לחוזה זה או חלק הימנו, אלא אם נעשה השינוי או התיקון בכתב ונחתם ע"י כל הצדדים לחוזה.
      4. במקרה של סתירה בין תוכן הנספחים לתוכן חוזה זה יגברו הוראות חוזה זה, והנספחים יפורשו בהתאם.

1. המצאת אישורים

לפני החתימה במידה שהיועץ הוא חברה היועץ ימציא אישורים מרשם החברות על רישומו ומסמך רשמי בו יצוין מי רשאי להתחייב ולחתום בשמו על חוזים ומסמכים אחרים. במידה שהיועץ אינו חברה ימציא היועץ אישור כי הוא מהנדס ו/או אקדמאי בתחום המחשבים. האישורים מצורפים לחוזה כנספח \_\_\_.

כתנאי מוקדם לביצוע תשלומים ליועץ ע"י הלקוח לפי חוזה זה ימציא היועץ ללקוח את האישורים הבאים:

* + - 1. תעודת עוסק מורשה בת תוקף עפ"י חוק מס ערך מוסף, התשל"ו-1975,
      2. אישור שנתי בר תוקף משלטונות מס ערך מוסף על דיווח כדין בכל שנת כספים במשך תקופת קיומו של חוזה זה,
      3. אישור מפקיד מורשה או מרו"ח המעיד שהחברה מנהלת את פנקסי החשבונות והרשומות שעליה לנהל עפ"י פקודת מס הכנסה וחוק מס ערך מוסף, תשל"ו-1975,
      4. אישור על רכישת נוהל מפת"ח שמספרו הסידורי הוא \_\_\_\_\_\_\_\_\_\_\_.

1. הודעות

כל הודעה אשר יש לתיתה עפ"י חוזה זה תינתן בכתב באמצעות מסירה ביד או משלוח בדואר רשום בהתאם לכתובות כמצוין במבוא לחוזה או כפי שישונו ע"י הודעת צד למשנהו.

הודעה תחשב כאילו נתקבלה ע"י הנמען ביום מסירתה אם נמסרה ביד, ותוך שלושה ימי עסקים מיום שיגורה בסניף הדואר, אם נשלחה בדואר רשום.

ולראיה באו הצדדים על החתום:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_